נועה ירון-דיין

נועה ירון-דיין (נולדה ב-1 במרץ 1972) היא סופרת ישראלית, ובעבר מנחה בטלוויזיה ומגישה ברדיו. ירון-דיין חזרה בתשובה והצטרפה לחסידות ברסלב.

ביוגרפיה
ירון נולדה בגבעתיים למשפחה חילונית כבת בכורה ולה אחות קטנה בשם גליה. הוריה התגרשו כשירון הייתה בת שבע. לאחר גירושי הוריה היא עברה עם אחותה
ואמה להתגורר באילת.

את שירותה הצבאי עשתה בגלי צה"ל והחלה להתקדם בתפקידיה בתחנת האם ובתחנה החדשה דאז, גלגלצ. היא עבדה בחדשות לצד אלכס אנסקי, והחליפה את אמיר אשר בהגשת "מדינה בדרך".

עם עלייתו של ערוץ 2 כערוץ שידור רשמי בשנת 1993 הגישה את התוכנית "שישי חי", לצדן של מרב מיכאלי ואורלי ברבי. ירון גם הגישה את התוכניות "אחלה גבר" ו"גרופיז" באותו ערוץ. ב-1995 הצטרפה ירון לערוץ הילדים, והנחתה את התוכנית "הוגו", ובהמשך באותה השנה הנחתה בערוץ גם את תוכנית האתגרים לילדים "גאטס".

ב-2019 השתתפה בתוכנית הדוקומנטרית "יס מן" לצד בעלה לשעבר יובל דיין ששודרה בערוץ "יס".

בשנת 2025 השתתפה יחד עם אחותה גליה בעונתה השישית של התוכנית "המטבח המנצח VIP" וסיימו במקום השני.

חזרה בתשובה
בתקופת עבודתה בערוץ הילדים החלה ירון להתקרב לדת בהדרגה, ובשל כך הוסכם בערוץ שהיא לא תעבוד בשבתות. באותה תקופה יצאה עם יובל דיין, סטודנט לקולנוע בבית הספר "סם שפיגל" בירושלים, שעבד כתסריטאי בערוץ הילדים ובערוץ 2. עם הצטמצמות הנוכחות התקשורתית שלה התברר שירון עוברת תהליכי חזרה בתשובה יחד עם דיין. השניים נפרדו במהלך ההתקרבות הנפרדת לדת, אבל לאחר שחזרו שניהם בתשובה, שבו ונישאו ב-1996. עם חזרתה בתשובה נטשה ירון-דיין את עולם התקשורת החילוני ונעלמה מהעין הציבורית למספר שנים.

בשנת 2007 יצא לאור ספרה "מקימי" (הוצאת עם עובד). הספר מבוסס על התנסותה האישית וחוויותיה כאשת קריירה שחזרה בתשובה. כחלק ממערך הקידום של ספרה שבה ירון-דיין שוב אל האקרנים ואל עמודי החדשות והופיעה, לראשונה מאז שחזרה בתשובה, בתוכניתו של יאיר לפיד בערוץ 2 ואצל ליאת רגב בתוכנית "עניין אחר" ברשת ב'.

בשנת 2014 השתתפה בדוקו-ריאליטי של רשת "6 אימהות".

בשנת 2016 יצא לאור ספרה השני "שירה גאולה", אף הוא בהוצאת עם עובד. הוא מספר על נערה בת לחוזרים בתשובה הנוטשת את מסורת אבותיה.

בני הזוג דיין הקימו בתל אביב מרכז להרצאות בשם "התהוות", וירון-דיין מלמדת בו.

ב עוסקת דיין בהנחיית ערבי נשים ובמתן הרצאות, ומפרסמת טור קבוע בירחון לנשים דתיות "פנימה".

חיים אישיים
ירון-דיין התגוררה עם יובל דיין במשך 16 שנים בבית שמש ולהם שבעה ילדים. בשנת 2018 השניים התגרשו ויובל דיין יצא בשאלה.

ירון-דיין מתגוררת כיום בתל אביב.

 קישורים חיצוניים 



 דודו כהן, ריאיון עם נעה דיין-ירון, מקור ראשון
 נועה ירון דיין מתראיינת אצל יאיר לפיד









 תמליל כתבה על ערב נשים בהנחיית ירון, עיתון תל אביב, בארכיון האינטרנט




 רפי רשף אינטימי - נועה ירון דיין, שיחה עם נועה ירון-דיין, ערוץ 10
 נועה ירון-דיין, לא רק שחור לבן, באתר צריך עיון, 25 ביוני 2017

 דליה בן ארי, נועה ירון נחשפת: "עברתי טראומה בתוך טראומה – ונולדתי מחדש", באתר את, 29 בינואר 2026
על כתביה:







הערות שוליים

קטגוריה:בית שמש: אישים
קטגוריה:חסידי ברסלב
קטגוריה:מנחות טלוויזיה ישראליות
קטגוריה:מנחות ערוץ הילדים
קטגוריה:חיילי גלי צה"ל
קטגוריה:סופרות ישראליות
קטגוריה:סופרים ישראלים
קטגוריה:סופרות ישראליות שחזרו בתשובה
קטגוריה:אמניות ישראליות שחזרו בתשובה
קטגוריה:סופרות כותבות עברית
קטגוריה:סופרים כותבי עברית
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:משתתפות 6 אימהות
קטגוריה:משתתפי יס מן
קטגוריה:מתחרי MKR המטבח המנצח
קטגוריה:ישראליות שנולדו ב-1972
קטגוריה:ישראלים שנולדו ב-1972